ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670021979

ขอให้แก้ไขปัญหาบุคคลสติไม่สมบูรณ์ตะโกนด่าทอโวยวายเสียงดังรบกวน บริเวณถนนพระราม 2 ซอย 31 แขวงบางมด เขตจอมทอง กรุงเทพมหานคร เนื่องจากพบเห็นบุคคลสติไม่สมบูรณ์ (ทราบชื่อ) อายุ 30 กว่าปี รูปร่างเล็ก ผมยาวหยักศก สูงไม่เกิน 160 เซนติเมตร มีพฤติกรรมเดินไปมาตามถนนพระราม 2 ซอย 31 ตลอดทั้งกลางวันและกลางคืน มีการจะหยุดเดินเพื่อตะโกนด่าทอโวยวายเสียงดังเป็นระยะๆ แต่ละครั้งใช้เวลา 30 นาทีถึง 1 ชั่วโมงแล้วก็เปลี่ยนจุดไปเรื่อยๆ พบเห็นบ่อยครั้งช่วงสำนักงานการประปานครหลวงสาขาตากสินและศูนย์บริการของทีโอทีในซอยดังกล่าว ทำให้ประชาชนที่อาศัยอยู่ริมถนนประสบปัญหาเสียงดังรบกวนไม่สามารถพักผ่อนได้ตามปกติสุข และบางครั้งถ้ามีคนที่ผ่านไปมามองหาก็จะแสดงพฤติกรรมน่าหวาดกลัวด่าทอ ซึ่งกระเป๋าที่บุคคลดังกล่าวสะพายมีอาวุธมีดอยู่ด้วย เบื้องต้นแจ้งไปยังสถานีตำรวจนครบาลบางมดแล้ว ลงพื้นที่มาดูแต่ไม่ได้ดำเนินการเข้าจับกุมหรือส่งไปรักษา โดยก่อนหน้านี้เจ้าของตลาดวัดยายร่มได้นำส่งบุคคลดังกล่าวไปรักษาที่โรงพยาบาลสมเด็จเจ้าพระยา แต่เมื่อกลับมาก็ยังคงมีพฤติกรรมเช่นเดิม ผู้ร้องทราบว่าบ้านของบุคคลดังกล่าวอยู่สำนักงานการประปานครหลวงสาขาตากสิน แต่ไม่ทราบเลขที่ตั้งและจุดแน่ชัด แต่ไม่อยู่บ้านมักออกมาเดินไปด่าทอไปตลอดเวลา บุคคลดังกล่าวเป็นรู้จักอย่างดีในพื้นที่ โดยแฟนของบุคคลดังกล่าว (ไม่ทราบชื่อ นามสกุลและรูปพรรณสัณฐาน) ยุ่งเกี่ยวกับยาเสพติด ประเภทยาบ้า เพิ่งถูกจับกุมและพ้นโทษมาก็ไม่สามารถดูแลบุคคลดังกล่าวได้ พบเห็นมา 1 ปีแล้ว ผู้ร้องจึงขอให้หน่วยงานที่เกี่ยวข้องลงพื้นที่สอบถามความเดือดร้อนของประชาชนในพื้นที่จากบุคคลดังกล่าวเพื่อนำไปสู่การแก้ไขปัญหาและนำพาบุคคลดังกล่าวเข้ารับการรักษาที่เหมาะสมต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata